BABBAN LABARI: Tsakanin Sarki Muhammadu Sanusi II Da Majalisar Dokokin Jihar Kano: Dattawan Da Suka Sasanta Lamarin - Leadership Hausa
Home MANYAN LABARAI BABBAN LABARI: Tsakanin Sarki Muhammadu Sanusi II Da Majalisar Dokokin Jihar Kano:...
BABBAN LABARI: Tsakanin Sarki Muhammadu Sanusi II Da Majalisar Dokokin Jihar Kano: Dattawan Da Suka Sasanta Lamarin
By jamil001 - June 5, 2017 0 90 Share on Facebook
Ga dukkan alamu tataburzar da ta barke tsakanin Majalisar Dokokin jihar Kano da Masarautar Kanon ta kawo karshe, inda a ranar Litinin da ta gabata Majalisar ta bayyana cewa ta janye kudurin da take da shi na binciken masarautar bisa zargin da ake mata na almubazzaranci da dukiyar al’umma, sakamakon wata takardar roko da Gwamna Abdullahi Umar Ganduje ya aike mata, wanda kuma Shugaban Majalisar, Hon. Kabiru Alasan Rurum ya karanta.
Majalisar da ta dauki wannan mataki ne bisa rokon Gwamnan, inda ya bayyana mata irin manya, kuma fitattun mutane a kasar nan da suka yi ta rokonsa da a dakatar da wannan bincike, wanda kuma Majalisar ta karbi wannan roko na Gwamnan.
A cikin takardar, Gwamnan ya bayyana wa Majalisar cewa gwamnatin jihar Kano ta lura da tataburzar da ke faruwa, inda Majalisar Dokokin jihar ke neman binciken Masaurautar Kanon, “wanda wannan rikici ya samo asali ne sakamakon wani jawabi da Mai martaba Sarkin Kano Muhammadu Sanusi II ya yi a Kaduna, wanda shi ne ya jawo Majalisar daukar wannan mataki, sakamakon wani kurudin da aka gabatar mata kan haka,” in ji Gwamnan.
Saboda haka sai Gwamnan ya bayyana cewa wannan rikci ya jawo hankalin Gwamnonin Arewacin kasar nan, inda suka kira wani taro, kuma suka gayyaci shi Gwamnan da Sarki Muhammadu Sanusi II a gidan gwamnatin jihar Kaduna, inda aka tattauna muhimman batutuwa. “Wanda bayan nan kuma Mai martaba ya amsa laifinsa, kuma ya roki gafara, wanda kuma an karbi wannan roko nasa,” in ji Gwamnan.
Gwamna Ganduje ya ci gaba da bayyana cewa baya ga Gwamnonin Arewan, akwai kuma wasu kungiyoyi da dama da suka nemi a dakatar da wannan bincike, wadanda suka hada da kungiyar tuntuba ta Arewa, ACF, “da kuma wasu manyan masu fada a ji a kasar nan, musamman Tsohon mai ba Shugaban kasa shawara kan harkar tsaro, Janar Ali Gusau, Alhaji Aliko Dangote, Alhaji Aminu Dantata, Bola Ahmad Tinubu, Tsohon Shugaban kasa Ibrahim Babangida da Janar Abdulsalami Abubakar,” in ji shi.
Sauran manyan mutanen da suka roki a dakatar da wannan bincike, kamar yadda Gwamna Ganduje ya bayyana wa Majalisar, sun hada da Mai alfarma Sarkin Musulmi Alhaji Sa’ad Abubakar, Shugaban Jami’iyyar APC na kasa, Shugaban Majalisar Dattawa, Bukola Saraki, Shugaban Majalisar Wakilai, Yakubu Dogara, sannan da uwa-uba Mukaddashin Shugaban kasa, Farfesa Yemi Osinbajo.”
Saboda haka sai Gwamnan ya roki Shugaban Majalisar da su dakatar da wannan bincike da suke shirin aiwatarwa. Ya ce, “saboda haka, Mai girma Shugaban Majalisar ina rokon wannan gida ku dakatar da wannan bincike. Ina tabbatar da cewa rufe wannan magana zai zama mai amfani ga kowa.”
In dai za a iya tunawa, a kwanakin baya mun kawo labarin yadda ake neman binciken Masarautar game da yadda ake zarginta da almundahana na Naira Biliyan Hudu, wanda kuma Hukumar yaki da cin hanci ta Kano ta bayyana cewa tana binciken lamarin, wanda daga baya ta bayyana dakatar da bincken nata. Duk da a lokacin Masarautar ta fito fili ta musanta wannan zargi.
Sannan kuma daga baya ita ma Majalisar Dokokin jihar ta bayyana aniyarta ta binciken Masarautar, sakamakon wani kuduri da dan Majalisa mai wakiltar Mazabar Karamar Hukumar Nasarawa, Hon. Ibrahim Ahmad Gama ya gabatar, kafin har aka cimma wannan matsaya.
Hon. Ibrahim Gama ya bayyana wa LEADSHIP cewa tun farko Gwamna Ganduje ya shaida masa irin matsain lambar da yake samu daga manya a kasar nan na a dakatar da wannan bincike. Ya ce kuma Gwamnan ya shaida masa cewa Sarkin ya amsa laifinsa, kuma ya roki gafara a wani taro da aka gudanar a Kaduna.
“Saboda haka sai karbi wannan roko na Gwamna da zuciya daya, na janye wannan kuduri da na gabatar tun farko na neman a abinciki Sarkin, amma na dage a kan bukata ta biyu, wato ta neman a sake fasalin Dokokin da suke lura da masarauta,” in ji Hon. Gama.
tweet Previous articleRA’AYINMU Tsakanin Bankuna Da Kamfanoni Masu Zaman KansuNext articleTATTAUNAWA: Yadda Ake Shirin Gudanar Da Azumi Cikin Matsin Rayuwa jamil001	RELATED ARTICLESMORE FROM AUTHOR
Make Millions Farming Water Melon Anywhere In Nigeria May 12, 2017 Starbucks secret menu the drinks you didn’t know you can ask... May 24, 2017 e-paper May 20, 2017 International Day Of Families:Teachers Urge Dedicated Parenting May 15, 2017 Load more HOT NEWS
Uncategorized Why Food Prices Are Still High – Ogbeh
Uncategorized APC Primaries: Gbillah Denies Legal Action against Ortom, Akume
RA’AYINMU Tsakanin Bankuna Da Kamfanoni Masu Zaman Kansu June 5, 2017 BABBAN LABARI: Batun Raba Nijeriya Ya Dauki Sabon Salo June 22, 2017 ');